Data was extracted from:https://www.infomed.co.il/treatments/vitrectomy/

הסרת זגוגית העין (Vitrectomy)
ערוץ רפואת עיניים
1 דקות קריאה
כללי
שאלות ותשובות
מאמרים
לחץ כאן לייעוץ חינם עם מומחה בנושאי עיניים ועפעפיים >>>
מטרת הניתוח
במהלך ניתוח הסרת זגוגית העין,  מסירים את הזגוגית שנמצאת במרכז העין. הניתוח מבוצע במקרים של היפרדות הרשתית, מכיוון שכריתה של זגוגית העין מאפשרת לרופא העיניים גישה טובה יותר אל החלק האחורי של העין. כמו כן, מסירים את זגוגית העין במקרים בהם הדם בזגוגית אינו מתפנה ממנה בכוחות עצמו (דימום בזגוגית).
הסיבות לביצוע הניתוח
הסרת זגוגית העין מבוצע לצורך:
תיקון או מניעה של היפרדות הרשתית, במיוחד כאשר יש חשש שהיא תשפיע על המקולה.
תיקון קרעים גדולים במיוחד ברשתית.
הפחתת אובדן ראיה, שנגרם כתוצאה מדימום בזגוגית, במצבים בהם הדימום חמור, או כאשר הדם אינו מתפנה בכוחות עצמו, לאחר מספר חודשים.
טיפול במקרים חמורים של רטינופטיה שגשוגית (מחלה ברשתית), הגורמת להיווצרות של רקמה מצולקת, או כאשר גדילת כלי הדם על הרשתית (היווצרות חריגה של כלי דם) ממשיכה למרות טיפולים חוזרים בלייזר.
תהליך הניתוח
במהלך ניתוח הסרת זגוגית העין, המנתח מחדיר מכשיר קטן אל תוך העין, חותך את הזגוגית ושואב אותה החוצה. לעתים לאחר הסרת הזגוגית, המנתח מטפל ברשתית באמצעות לייזר (הקרשה בעזרת אור), מנתק או מסיר רקמות סיביות או מצולקות מהרשתית, משטח אזורים ברשתית שהתנתקו, או מאחה קרעים, או חורים ברשתית או במקולה.
בסוף הניתוח מזריקים אל תוך העין שמן סיליקון או גז (פרופולופרופיין), שתפקידו להחליף את הזגוגית ולשחזר את הלחץ הנורמלי בתוך העין.
ניתוח הסרת זגוגית העין מבוצע תמיד על ידי
רופא עיניים
, המתמחה בטיפול בבעיות ברשתית.
לחץ כאן לייעוץ חינם עם מומחה בנושאי עיניים ועפעפיים >>>
שייך לתחום: ניתוחים בתחום
רפואת עיניים